Jani Matti Juhani

Jani Matti Juhani (oikealta nimeltään Jani Matti Juhani Tuovinen) on riihimäkeläinen, nykyisin Tampereella asuva muusikko ja lauluntekijä. Vuoteen 2013 asti hän käytti taiteilijanimeä Jann Wilde. Jani Matti Juhani on vaikuttanut myös yhtyeissä The Saturnettes ja Volter. ==Uran alkuvaiheet== Ensimmäinen julkaisu oli 30. lokakuuta 2004 Jann Wilde -nimellä ilmestynyt omakustanne-EP nimeltä Boys Out Of New York, joka sisälsi neljä kappaletta. Jann Wilde soitti EP:llä kaikki soittimet. ==Jann Wilde & Rose Avenue== Loppuvuodesta 2004 Jann Wilde liittyi yhtyeeseen nimeltään Rose Avenue. Nimet yhdistettiin ja syntyi Jann Wilde & Rose Avenue. Kesäkuun alussa 2006 yhtye solmi levytyssopimuksen Hype Recordsin kanssa ja loppuvuodesta he keikkailivat Saksassa, Sveitsissä, Itävallassa ja Suomessa. Marraskuussa 2006 yhtyeen ensimmäinen single "Boys Out of New York" julkaistiin yhtyeen keikkaillessa samaan aikaan Sveitsissä. Se nousi parhaimmillaan sijalle kolme Suomen virallisella singlelistalla. Listalla se oli miltei kaksi kuukautta. 21. joulukuuta julkaistiin musiikkivideo kappaleesta "Boys Out of New York". Helmikuussa 2007 yhtye julkaisi ensimmäisen albuminsa nimeltään Tokio Okei. Se nousi lopulta Suomen virallisella albumilistalla sijalle 9. Toinen single Lover Lover Lover julkaistiin 16. toukokuuta 2007. Yhtye osallistui Eurovision laulukilpailun Suomen-karsintoihin ja sai ennakkosuosikin aseman MTV3:n nettiäänestyksen perusteella, mutta tuli lopulta karsintojen viidenneksi. Tammikuun alussa vuonna 2007 yhtyeen kilpailukappaleet "Soft Is Selling" ja "Lover Lover Lover" hylättiin, koska ne olivat olleet esillä internetissä jo kuukausia ennen julkistamispäivää. Kyseessä oli kuitenkin täysin inhimillinen erehdys, minkä takia yhtye sai jatkaa uusilla kappaleilla, joita oli aikaa tehdä noin kolme viikkoa. Kilpailukappaleet ja niiden sanoitukset julkaistiin 22. tammikuuta. Jann Wilde & Rose Avenue oli alkukarsinnoissa 10. helmikuuta kappaleilla "Cinnamon" ja "Rock'n'Roll Dreams" ja finaalissa jälkimmäisellä kappaleella 17. helmikuuta. Finaalissa yhtye sijoittui viidenneksi, vaikka olikin yleisöäänestyksessä kolmen joukossa. Yhtye ilmoitti hajonneen elokuussa 2007. Mesta.netin artikkelissa yhtyeen hajoamisen syiksi nimetään yhtyeen jäsenten väliset musiikilliset erimielisyydet sekä yhtyeen jäsenten väliset sisäiset ristiriidat. Jann Wilde & Rose Avenue esiintyi vajaan kolmen vuoden tauon jälkeen Tammerfesteillä, Tampereella 16. heinäkuuta 2010. ==Jann Wilde & The Neon Comets== Jann Wilde ja Rose Avenuen rumpali Tender Rexx päättivät jatkaa yhdessä hajoamisen jälkeen ja perustivat uuden yhtyeen. Yhtyeessä soittavat Jannin ja Tenderin ohella Dean Martini (basso), Kaide (koskettimet) ja Robin Savage (kitara). Yhtyeen kokoonpano julkistettiin 1. marraskuuta 2007 yhtyeen virallisilla Myspace-sivuilla. Yhtye julkaisi 30. toukokuuta Myspace- sivuilla ilmaiseksi ladattavan singlen "Polaroid b/w Glamtronik" ja kertoi levyn ilmestyvän kauppoihin elokuun lopussa. Albumi Neon City Rockers julkaistiin 27. elokuuta 2008 ja se sijoittui julkaisuviikollaan Suomen virallisella albumilistalla sijalle 32. 1. syyskuuta 2009 yhtye julkaisi kotisivuillaan uutisen keikkatauosta: Jann Wilde & The Neon Comets siirtyy toistaiseksi keikkatauolle. Yhtyeen jäsenet keskittyvät tauon aikana uuden materiaalin kirjoittamiseen ja äänittämiseen sekä sivuprojekteihin. Yhtye päätti pian Neon City Rockers -levyn jälkeen yhteistyön Hype Recordsin kanssa levy-yhtiön taloudellisten ongelmien sekä sopimusrikkomuksien vuoksi. Samalla yhtye erotti Tommi Liimataisen managerin tehtävistä. ==Jann Wilde== 15.joulukuuta 2009 Jann Wilde ilmoitti blogissaan tulevasta sooloalbumista Don’t Play with the Flame on Your Hand. Albumi julkaistiin 5. toukokuuta 2010. Jann Wilde on vastannut albumin äänityksestä ja tuottamisesta, sekä myös useista levylle soitetuista instrumenteista. Mukana levyllä ja keikoilla soittavat myös The Neon Cometsin jäsenet. Albumin julkaisi turkulainen Yläkulo Tuotanto yhdessä tamperelaisen The Velvet Beat -levymerkin kanssa. Jann Wilde esiintyi myös yhdessä Rose Avenue -yhtyeensä kanssa vajaan kolmen vuoden tauon jälkeen Tammerfesteillä, Tampereella 16. heinäkuuta 2010. Jann Wilde teki näyttelijädebyyttinsä 21. syyskuuta ensi-iltansa saaneessa elokuvassa Timanttikoirien vuosi 1984. Elokuva sisältää myös Wilden elokuvaa varten säveltämän instrumentaalikappaleen "Song For The Movie". 7. syyskuuta julkaistiin kuuden kappaleen mittainen EP-levy Carlights, joka sisältää kuusi kappaletta Don't Play With The Flame On Your Hand -albumilta. Rajoitettu painos 12" vinyyliä myytiin loppuun muutamassa tunnissa. Jann Wilde & The Neon Comets ilmoitti 23. marraskuuta viettävänsä vuoden 2011 keikkataukoa. Yhtyeen jäsenet keskittyvät vuonna 2011 muihin musiikillisiin projekteihin. ==The Saturnettes== 7\. helmikuuta julkaistiin The Saturnettes -yhtyeen ensimmäinen single "Cadillac". Kokoonpanossa soittavat Jann (laulu) ja (kitara), Henrika (koskettimet), Kaide (basso) ja Robin (kitara). Ensimmäinen, yhtyeen nimeä kantava albumi julkaistiin 16. marraskuuta 2011. Julkaisijana toimivat tamperelainen The Velvet Beat Records ja turkulainen Yläkulo Tuotanto. YleX:n Uuden musiikin aamuvuorossa The Saturnettes mainittiin Jann Wilden lupaavimmaksi projektiksi. 1\. marraskuuta julkaistiin yhtyeen toinen albumi The Saturnettes II. Jann Wilde ohjasi kaikista albumin kappaleista myös musiikkivideot. ==Jani Matti Juhani & Mustat Käärmeet== Marraskuussa 2014 Jann Wilde vaihtoi taitelijanimekseen etunimensä Jani Matti Juhani ja esitteli uuden suomenkielisen yhtyeensä Jani Matti Juhani & Mustat Käärmeet, sekä esikoisjulkaisun "Maailma ilman diktaattoreita". . Yhtyeen nimeä kantava pitkäsoitto ilmestyi 1.1.2015. Toinen albumi Kis Kis ilmestyi Plastic Passionin julkaisemana 22.4.2016 ==Jani Matti Juhani== Playground Music julkaisi Jani Matti Juhanin sooloalbumin Taivaankanteen jäätyneistä linnuista 8.9.2017. Toinen sooloalbumi PISTE julkaistiin 1. maaliskuuta 2019. Kolmas albumi Jani Matti Juhani laulaa Elvistä suomeksi julkaistiin 8.1.2020. Se koostui suomenkielisistä Elvis Presley-covereista. ==Muissa yhteyksissä== Kesällä 2007 Jann Wilde esitti Queen-coverin "Too Much Love Will Kill You" yhdessä Negativen ja Dead By Gunin kanssa. Marraskuussa 2007 Jann Wilde oli mukana tuottamassa turkulaista yhtyettä Rendez-Vous. Wilde toimi äänittäjänä, tuottajana ja muusikkona elokuussa 2010 julkaistulla Johannes Laitilan debyyttialbumilla Feathers. Jann Wilde soittaa myös yhtyeissä Volter ja The Saturnettes. ==Julkaisut== === Albumit === *Tokio Okei (Jann Wilde & Rose Avenue) (2007 - FIN #9) *Neon City Rockers (Jann Wilde & The Neon Comets) (2008 - FIN #32) *Don’t Play with the Flame on Your Hand (Jann Wilde) (2010) *The Saturnettes (The Saturnettes) (2011) *No Return (Volter) (2012) *The Saturnettes II (The Saturnettes) (2013) *Jani Matti Juhani & Mustat Käärmeet (Jani Matti Juhani & Mustat Käärmeet) (2015) *Kis Kis (Jani Matti Juhani & Mustat Käärmeet) (2016) *Taivaankanteen jäätyneistä linnuista (Jani Matti Juhani) (2017) *PISTE (Jani Matti Juhani) (2019) *Jani Matti Juhani laulaa Elvistä suomeksi (Jani Matti Juhani) (2020) *Jani Matti Juhani laulaa Elvistä suomeksi vol. 2 (Jani Matti Juhani) (2021) *Maailma palaa raiteilleen (Jani Matti Juhani) (2022) *Harhapyörä (Keijo Ågren & Jani Matti Juhani) (2024) === EP:t === *Carlights EP (Jann Wilde) (2010) *Maailma ilman diktaattoreita EP (Jani Matti Juhani & Mustat Käärmeet) (2014) *Talvisota tulee taas EP (Jani Matti Juhani & Mustat Käärmeet) (2016) *Pelottaa EP (Jani Matti Juhani & Mustat Käärmeet) (2016) *Voltergeist EP (Volter) (2017) === Singlet === *Boys Out Of New York (Jann Wilde & Rose Avenue) (2006 - FIN #3) *Lover Lover Lover (Jann Wilde & Rose Avenue) (2007 - FIN #16) *Polaroid / Glamtronik (Jann Wilde & The Neon Comets) (2008 - ilmaiseksi ladattava single) *Neon City Rockers (Jann Wilde & The Neon Comets) (2008 - digisingle) *Deimos & Phobos (Jann Wilde & The Neon Comets) (2008 - promo) *Last Saturday In Gaza / Wendy (Jann Wilde) (2010 - promo) *Jekyllene / Song For The Movie (Jann Wilde) (2010 - ilmaiseksi ladattava single) *Cadillac (The Saturnettes) (2011 - promo) *Just a Song (The Saturnettes) (2011 - promo) *Girl Named Sue (The Saturnettes) (2011 - promo) *The One (Volter) (2013 - digisingle) *1995 (Volter) (2015 - digisingle) *Rakkautta kuoleman kanssa (Jani Matti Juhani & Mustat Käärmeet) (2016 - digisingle) === Musiikkivideot === *"Boys Out Of New York" (Jann Wilde & Rose Avenue) (2006) *"Too Much Love Will Kill You" (Negative feat. Dead By Gun & Jann Wilde) (2007) *"Neon City Rockers" (Jann Wilde & The Neon Comets) (2008) *"Something In This World" (Jann Wilde) (2010) *"Last Saturday In Gaza" (Jann Wilde) (2010) *"Cadillac" (The Saturnettes) (2011) *"Just a Song" (The Saturnettes) (2011) *"Someway" (The Saturnettes) (2013) *"Bob From The Cure" (The Saturnettes) (2013) *"Just Because" (The Saturnettes) (2013) *"Let The World Keep Falling Apart" (The Saturnettes) (2013) *"Driving" (The Saturnettes) (2013) *"Morning Sun" (The Saturnettes) (2013) *"The Movements" (The Saturnettes) (2013) *"Television Boy/Television Girl" (The Saturnettes) (2013) *"Maailma ilman diktaattoreita" (Jani Matti Juhani & Mustat Käärmeet) (2014) *"Kyllä mäkin osaan antaa sulle anteeksi" (Jani Matti Juhani & Mustat Käärmeet) (2014) *"Rouva Huttunen avaruudessa" (Jani Matti Juhani & Mustat Käärmeet) (2014) === Omakustanteet === *Boys Out Of New York (Jann Wilde) (2004) *Live at Vastavirta-Klubi (Jann Wilde & Rose Avenue) (2005) *Lover Lover Lover (Jann Wilde & Rose Avenue) (2005) *These Citylights Are Gone Forever (Jann Wilde & Rose Avenue) (2006) == Lähteet == == Aiheesta muualla == *Jani Matti Juhanin viralliset sivut *Volter-yhtyeen sivut Luokka:Suomalaiset laulaja-lauluntekijät Luokka:Suomalaiset laulajat Luokka:Vuonna 1982 syntyneet Luokka:Elävät henkilöt